27.6.2023
SL
Uradni list Evropske unije
C 224/3
e) Podjetje Renfe se zavezuje k najvišji stopnji napake (6) v višini 14,23 %.
Ta najvišja vrednost bi se redno pregledovala in bi jo Komisija lahko spremenila na zahtevo podjetja Renfe.
Podjetje Renfe se zavezuje, da bo v primeru neupoštevanja najvišje stopnje napake storilo vse potrebno za analizo vzrokov in izvedbo potrebnih tehničnih ukrepov za njihovo čimprejšnjo odpravo.
f) Podjetje Renfe se zavezuje, da bo za obdobje desetih let imenovalo skrbnika za spremljanje, ki bo spremljal izvajanje zavez in o tem poročal Komisiji.
g) Podjetje Renfe se zavezuje, da ne bo na noben način zaobšlo ali poskušalo zaobiti zavez neposredno ali posredno s kakršnim koli dejanjem ali opustitvijo.
h) Zaveze veljajo za nedoločen čas od datuma začetka veljavnosti.
(8)
Zaveze so v celoti objavljene v angleškem jeziku na spletišču Generalnega direktorata za konkurenco na naslednjem naslovu: https://ec.europa.eu/competition-policy/index_en
4.
Poziv k predložitvi pripomb
(9)
Komisija namerava na podlagi tržnega preizkusa sprejeti sklep v skladu s členom 9(1) Uredbe (ES) št.
1/2003, s katerim bodo zgoraj povzete zaveze, objavljene na spletišču Generalnega direktorata za konkurenco, postale zavezujoče.
(10) Komisija v skladu s členom 27(4) Uredbe (ES) št.
1/2003 poziva zainteresirane tretje stranke, naj k predlaganim zavezam predložijo svoje pripombe.
Komisija mora te pripombe prejeti najpozneje v šestih tednih od objave tega sporočila.
Poleg tega Komisija poziva zainteresirane tretje stranke, naj predložijo nezaupno različico svojih pripomb, v kateri naj izbrišejo vse informacije, ki so po njihovem mnenju poslovne skrivnosti, in druge zaupne informacije ter jih po potrebi nadomestijo z nezaupnim povzetkom ali oznako „poslovne skrivnosti“ oziroma „zaupno“.
(11) Odgovore in pripombe je treba po možnosti utemeljiti ter navesti ustrezna dejstva.
Če se vam kateri koli del predlaganih zavez zdi sporen, ste vabljeni, da predlagate morebitno rešitev.
(12) Pripombe z navedbo sklicne številke AT.40735 – Spletna distribucija železniških vozovnic v Španiji lahko Komisiji pošljete po elektronski pošti (COMP-GREFFE-ANTITRUST@ec.europa.eu) ali po pošti na naslov: European Commission Directorate-General for Competition Antitrust Registry 1049 Bruxelles/Brussel BELGIQUE/BELGIË
(6) Stopnja napake je razmerje med številom neuspelih zahtevkov za rezervacijo in številom vseh zahtev za rezervacijo, oddanih prek sistema prodaje vozovnic podjetja Renfe v določenem obdobju.